Järgnev saade on valminud tänu J.Meyeri teenistuspartnerite toele
Kurtmine, nurisemine ja vigade otsimine
on palju suurem probleem, kui arvame.
Rohkem, kui kunagi varem, teen pühendunult kõik, mis võimalik,
et olla Jumalale tänulik ja seda ka väljendada.
Ka teistele inimestele.
Peame ütlema inimestele oma elus, et neid väärtustame.
Olen tänulik nendele, kes on aidanud mul teha seda,
milleks Jumal on mind kutsunud.
Rääkisime Dave'iga täna enne siia tulekut,
kui hämmastava hulga inimesi Jumal annab, et seda siin korraldada.
Teil pole õrna aimugi, palju inimesi on vaja,
et saaksite pühapäeva hommikul siin oma pepukese toolile sättida,
kõike nautida
ja siis lahkudes kohvi osta, lõunat süüa ning koju minna.
See nõuab väga palju tööd ning pühendunud vabatahtlikke.
Ja kahju, kui on inimesi, kellel on privileeg sellises kohas olla,
kuid kes iialgi ei täna selle eest, vaid on kiired kritiseerima,
kui neile midagi meeltmööda pole.
See on tänapäeva üks suurimaid tragöödiaid.
Miski ei näita kiiremini meie tänamatust Jumala ees, kui see.
Aamen?
Teadsin tükk aega, mida jutlustama hakkan.
Otsustasin võtta 8-nädalase perioodi
ja koostada nimekirja asjadest, mis olid plaanivälised ja ootamatud.
Need olid tülikad ja närvesöövad.
Plaanisin seda nimekirja oma sõnumis kasutada.
Siin on mõned asjad, mis minuga viimase 8 nädala jooksul juhtusid.
Olime 24 tundi ilma veeta.
Minu tädil oli silmas ohatis
ja me pidime ta silmaarsti juurde viima.
Ühe töötajaga tekkis ootamatu situatsioon.
Dave ei saanud selja operatsiooni tõttu
minuga Indoneesiasse sõita.
Lendasin 47 tundi ja veetsin 7 päeva, et Indoneesia inimestele jutlustada.
Sealoleku ajal oli linnas esimest korda 5 aasta jooksul üleujutus.
Sealoleku ajal viidi mu tädi kopsupõletikuga haiglasse.
3 tundi pärast reisilt tagas ijõudmist, veel ajavahest üle saamata,
helistati haiglast, et keegi peab tädile järgi minema.
Veel üks probleem töötajaga.
Veebileht oli kaks päeva maas ja telefonid ei töötanud ühel päeval.
Mu varvas jäi diivanijala vahele, kuid õnneks polnud see sama varvas,
mille kõõlused olin enne rebestanud.
See oli aga sama jala varvas, nii et nüüd on kaks neist valusad.
Kreekerite karp kukkus sahvri põrandale.
Need pudisesid ja lendasid igale poole laiali.
Pidin tädile teatama, et ta peab hooldekodusse minema,
sest ta ei suuda enda eest enam hoolitseda.
Kannatasin 7 päeva kõhuviiruse käes.
Hotellis testiti terve päev tulekahjualarme.
Tellisin voodikatte, kuid mulle saadeti vale asi.
Täna hommikul kohvi valmistades polnud kann õiges kohas,
nii et sain pool kohvi ja pool kohvipaksu.
Pidin kõik uuesti tegema.
10 aastat tagasi
oleksin olnud need 8 nädalat tulivihane ja närvis.
Oleksin pidevalt hädaldanud.
"No lihtsalt uskumatu! Kas pole enneolematu?"
"Miks mina?
Miks sellised asjad alati minuga juhtuvad?"
Selles nimekirjas pole vist ühtegi asja,
mis oleks mind seekord häirinud või mulle tüli teinud.
Ma ei raisanud neile oma energiat.
Mitmed neist ajasid mind ohjeldamatult naerma.
Dave võib tunnistada,
et kui ma varba ära lõin ja kreekerid pillasin...
Olin just voodisse minemas,
kui need igale poole laiali lendasid.
Mina käpuli maas, püüdes neid üles korjata.
Naersin nii, et silmad märjad.
Dave tuli välja ja küsis, mis mulle küll nalja teeb?
Ütlesin: "Pillasin kreekerid maha ja nüüd pean need kokku korjama!"
Ta ütles: "Üle kõige meeldib mulle see,
kuidas su suhtumine aastatega muutunud on."
Olgu ma kui vihane tahes,
need kreekerid poleks end ise põrandalt üles korjanud.
Nii et parem on asjadega lihtsalt kaasa minna
ja olla õnnelik, kus oled, sest kurtmine ei muuda midagi.
Minu tänane sõnum on lihtne.
See pole midagi sügavat ega uut.
Usun, et kui alustame seda aastat uue suhtumisega,
paludes, et Jumal aitaks meil lõpetada kurtmise ja olla tänulikumad,
siis mõned teist näevad läbimurdeid oma elus,
mida oodanud olete.
Mõned asjad, mida probleemideks peame,
polegi tegelikult probleemid.
Meie ise oleme probleem!
Kas sinu probleem on probleem
või probleemiks on sinu suhtumine sellesse probleemi?
Kordan.
Kas sinu probleem on probleem
või probleemiks on sinu suhtumine sellesse probleemi?
Need inimesed siin vajavad seda ka.
Kas sinu probleem on probleem
või probleemiks on sinu suhtumine sellesse probleemi?
Igal inimesel täna siin saalis...
Igal viimsel kui inimesel
on palju rohkem seda, mille eest tänulik olla,
kui seda, mille üle kurta.
Igaühel meist!
Rohkem on seda, mille eest tänulik olla,
kui seda, mille üle kurta.
Kui me ülistame Jumalat ja oleme tänulikud,
avab see Püha Vaimule uksed teha me elus hämmastavaid asju.
Kui aga kurdame, avab see ukse Saatanale.
Tõestan seda.
4 Moosese 21:4-7.
Jumal palun, et iga kord, kui keegi kurdab,
teed Sa neid sellest teadlikuks
ja nad muudaks siis kurtmise ülistuseks.
Iisraellastel läks 40 aastat 11 päevase teekonna läbimiseks.
Äärmiselt rumal...
40 aastat 11 päevaseks teekonnaks!
See on üks hämmastavamaid asju Piiblis.
Ja samas teeme ise samamoodi.
Kas on alati Saatan süüdi, kui me ei saa oma tahtmist?
Või on süüdi hoopis meie reaktsioon elu asjaoludele ja situatsioonidele?
Usun, et Saatanal on raske kontrollida rahulolevat ja õnnelikku usklikku.
Niisiis nad seiklesid seal kõik need aastad,
arvates, et see on nende vaenlase süü.
Juttu lühidalt kokku võttes -
Jumal andis mulle aastaid tagasi sõnumi,
millele panin pealkirjaks "Kõrbe mentaliteet."
Jumal näitas mulle,
et süüdi polnud mitte nende vaenlased,
ega hiivlased, jebuuslased või mõned muud "lased".
Meil kõigil on omad "lased".
Näiteks nagu pahurad naaberlased, seljavalulased, pahad ülemuslased jne
Asi oli aga suhtumises.
Tegin seeria loenguid 10-12 erinevast suhtumisest,
mis nende edusamme tõkestasid.
Üks neist oli kurtmine.
4 Moosese 21:4
"Hoori mäe juurest läksid nad ära Kõrkjamere teed mööda,
et minna ümber Edomimaa; aga rahvas tüdines teekonnal,
olles masendunud ja heitunud raske teekonna pärast."
Seda nende 37 vahejuhtumi tõttu,
või kui iganes pikk nende nimekiri oli.
"Ja rahvas rääkis vastu Jumalale ja Moosesele:
Miks olete meid toonud Egiptusest kõrbe surema?
Sest ei ole leiba ega vett
ja meie hing tülkab seda viletsat toitu.”
See, mis alles hiljuti nende jaoks nii imeliselt hämmastav oli,
oli nüüd neile tülgastav.
Ära kurda, et pead suurt maja koristama,
sest sa ise palusid seda Jumalalt.
Tunnen Püha Vaimu siin.
Aamen?
Ära torise, et pead autot pesema,
mille Jumal sulle lahkelt andis.
Võid ju ka jala käia või bussiga sõita,
nagu paljud inimesed, kellel autot pole.
Aamen?
Ära kurda laste üle, keda Jumalalt anusid.
Ära kurda oma abikaasa üle!
Palusid omale 15 aastat abikaasat ja oled nüüd abielus,
nii et ole selle üle õnnelik!
Salm 5: "Ja rahvas rääkis vastu Jumalale ja Moosesele:
Miks olete meid toonud Egiptusest kõrbe surema?
Sest ei ole leiba ega vett
ja meie hing tülkab seda viletsat toitu.”
Salm 6: " Siis Issand läkitas rahva sekka mürgiseid madusid
ja need salvasid rahvast ning Iisraelis suri palju rahvast.
Siis rahvas tuli Moosese juurde ja nad ütlesid: Me tegime pattu."
On seda kõike tõestii vaja, et mõista, et meie suhtumine tekitab pahandusi?
Kas seda kõike on vaja, et mõista, et meie suhtumine tekitab pahandusi?
Võiksime Saatana ees ukse pauguga kinni lüüa,
kui vaid püsiksime õnnelikena.
Õnnelik on palju parem olla!
"Õeke, kui sul minu probleemid oleks, poleks sa ka õnnelik."
Sul pole imugi, mis minu elus toimub!
Sa ei teadnud,
et pidasin aastaid jutlusi ränga peavaluga.
Sa ei tea paljust, mis teiste inimeste eludes toimub.
Ja meie ei tea kõigest, mis sinu elus toimub,
kuid Jumal teab!
Ja Ta on ainus, kes midagi teha saab!
Ja Ta teeb, kui palvetame tänutundega,
mitte aga siis, kui vaid hädaldame.
"Siis rahvas tuli Moosese juurde ja nad ütlesid: Me tegime pattu,""
Mida nad enda patuks pidasid?
"...t rääkisime vastu Jumalale ja sinule.
Palu Issandat, et Ta võtaks meilt ära need maod!”
Ja Mooses palvetas rahva eest."
Nad tõstsid ridva otsas üles vaskmao
ja kuulutasid, et iga salvatu, kes seda vaatab, jääb elama.
Teame, et see on Kristuse ülestõstmise esindamine ristil,
kes kandes meie patte.
Õnneks on nii, et kui oleme jama kokku keeranud,
saame heita pilgud Jeesusele ja Ta on meie vastu armuline.
Ta andestab meile ja muudab asjad paremaks.
Küsimus pole isegi andestuses,
vaid selles,miks raisata oma aega, ponnistusi ja energiat?
See, et me andeks saame, on suurepärane,
kuid veel parem on mõistus pähe võtta ja jamasse üldse mitte sattudagi!
Ma ei taha elada oma elu tsüklis,
kus käitun valesti ja palun siis Jumalal end sellest välja aidata.
Kus teen pattu ja palun andestust.
Kus tunnen süütunnet ja püüan sellest vabaneda.
Tahan sellest kaugeneda ja jõuda kohta, kus järgin Püha Vaimu
ning kuulan Jumalat enne, kui pahandused tekivad.
Kas võin teiega üht saladust jagada?
Usun, et iga kord, kui probleemid tekivad,
on Jumal meile mitmeid kordi püüdnud öelda,
et me ei teeks seda, mis meie probleemi tekitas.
Oleme aga nagu väikesed lapsed - peame ikka ise proovima ja nägema.
"Johannes, ära puutu seda pliiti, see on kuum!"
"Ma ju ütlesin!
Ütlesin, et ära puutu!"
Te ju mõistate, kui oluline see on, eks?
See ei ole lihtsalt mingi...
ülespuhutud sõnum.
See on midagi, mille pärast palvetada.
Uurige seda ka omal käel.
Te ei saa, mis vaja, vaid minu jutlust kuulates.
See muutus ei tule meile kergelt kätte.
Torisemine, nurisemine ja hädaldamine
on meie loomuse väga tugev osa.
Usun, et Jumal tahab,
et oleksime eredad tulukesed, kes pimedas maailmas säravad,
ülistades Teda samal ajal, kui teised ohjeldamatult kurdavad.
Näitan teile ka kirjakohta, mis täpselt seda kirjeldab.
1 Korintlastele 10:9-11
"Ärgem ka kiusakem Issandat, pannes Tema kannatust proovile,
hinnates Teda kriitiliselt ega kasutades ära Tema headust,
nagu mõned neist kiusasid ning hukkusid madude läbi.
Ärge ka nurisege, nagu mõned neist nurisesid
ning hukkusid laastaja käe läbi.
Aga kõik see sai neile osaks näite pärast
ning on kirjutatud hoiatuseks meile, kelle ajal jõuab kätte ajastu lõpp."
Niisiis, mida ta kirjutas?
Paulus ütles, et ta kirjutab selle üles,
mis juhtus Iisraellastega 4 Moosese raamatus.
Selle põhjal saame juhtnööre ja võimaluse õppida,
et me ei teeks sama, mida nemad.
Võid lüüa ukse Saatana nina all kinni,
kui probleemidele vaatamata leiad midagi,
mille pärast Jumalat ülistada.
Piibel ütleb, et peame kõige eest tänama.
Ka iga situatsiooni eest.
Misiganes elus ei juhtuks - täna kõige eest!
Võime leida igas situatsioonis midagi, mille üle tänulikud olla.
Olenemata sellest, mis vigu sa oma abikaasas näed,
võta aega teha nimekiri kõigest, mis sulle tema juures meeldib.
Varsti ei häirigi sind need vead enam nii palju.
Peame seda teadlikult tegema, mitte ootama, kuni tunne peale tuleb.
Paulus ütles, et ta on õppinud olema rahul.
Selliselt rahul, et ta polnud millestki häiritav.
"Oskan elada kehvalt ja oskan elada ka jõukalt..."
Mulle meeldib see!
Ta ei öelnud, et talle see situatsioon meeldib.
Ta ültes, et on selliselt rahul, et teda see ei häiri.
See ei tähenda, et ta ei tahtnud muutust.
Eluga, mille Jumal on mulle andnud,
kui peaksin nende 37 asjaga iga 8 nädala tagant tegelema,
võin ikkagi olla õnnelik, sest mul on suurepärane elu.
Kuidas saaksin lasta nendel oma rõõmu röövida
ja olla totaalselt pime kõige suhtes, mida Jumal teeb?
Kui keskendume asjadele, mida Jumal ei tee,
ei pane me tähelegi, mida Ta teeb.
Tean, et paljud teist siin juba teavad ning harjutavad seda.
Tean, et te saate palju julgustust
ja olete üldse väga tänulik kirik ja kogudus.
Kuid see on siiski teema,
mida peame ikka ja jälle meelde tuletama.
Seda vaid kirikus praktiseerida pole piisav.
Peame tegema seda ka avalikkuse ees.
Vaatame Filiplastele 2 ptk'i.
Eile õhtul oli meil teemaks lõpuajad
ja kuidas me käesolevas ajas elama peaksime.
Põhipüänt oli, et me ei tohi üldsusesse sulanduda,
vaid me peame esile tõusma.
Sissesulamine igasugustesse sündmustes on ohtlik.
Maailm ei tee siis enam vahet, kes on usklik ja kes mitte.
Ma ei taha usklikke tikutulega taga otsida.
Tahan, et nad tõuseksid esile.
Tahan, et vestluse käigus ei lähe kaua,
kuni saan aru, kes on usklik.
Mitte, et peaksime seda inimestele peale suruma,
kuid Jumal ja meie suhe Temaga peaks olema osa meie igapäevaelust.
See peaks lihtsalt olemas olema.
Ära iial häbene Kristuse nime.
Ära iial häbene, et oled usklik.
Ära tunne, nagu peaksid seda peitma.
Filiplastele 2:14-15
See on väga hea!
"Tehke kõik nurisemata ja vaidlemata."
Kõik!
Autoga liigeldes,
nõusid pestes,
järjekorras oodates,
pesu pestes,
muru niites.
Ja veel, usun kogu südamest,
et just väikeste asjadega
testitakse meie iseloomu.
Test ei ole ainult see,
kas lähed Aafrikasse, kui Jumal sind kutsub,
vaid kas suudad ka nurisemata muru niita?
Kas suudad poes ära käia,
ilma et kurdaksid kõrgete hindade üle?
"Aga need on ju kõrged!"
Jah, aga ega nurisemine neid ka alanda!
Tead, mida sinu asemel seal ütleksin?
"Jumal, tänan Sind, et oled andunud raha, et süüa osta."
Teate mis?
Ma keeldun kartmast kõike, mis maailmas toimub.
"Noh, räägitakse, et bensiini hind tõuseb..."
Mina ütlen, et Jumal annab nii palju, kui vaja, et minna, kuhu vaja.
Tean, et on inimesi, kellel on rasked ajad.
Ja ehk tunned, et:
"Olen proovinud kogu seda õnnelikku roosamanna asja,
kuid mul on ikka palju probleeme."
Jumal pole midagi, mida "proovida."
Need on elumuutvad printsiibid,
mida enda südamesse korjata ning öelda:
"Saatan, ma kestan sinust kauem,
ma võidan ja jään püsima, sest Jumal on minu poolel.
Läbimurre on tulemas
ning head asjad hakkavad juhtuma mu elus.
Sa ei saa mu suud nurisemiseks ja kurtmiseks kasutada,
sest Jumal on mu vastu hea!"
Ja isegi, kui midagi muud pole,
võid seista peegli ees ja öelda endale: "Ma ei lähe põrgusse!"
Halleluuja!
Mu patud on andestatud!
Ma ei lähe põrgusse, vaid elan igavesti
Jumalaga koos."
Aamen?
Järgnev on väga oluline, arvestades aega, kus elame.
"Tehke kõik nurisemata ja vaidlemata,
ning enesekeskis kahtlemata ja kõhklemata,
et te oleksite laitmatud, puhtad, süütud ja saastamata,
veatud Jumala lapsed keset põikpäist ja rikutud sugupõlve,
kelle seas te paistate nagu tähed maailmas..."
Eile õhtul rääkisime tule erksamaks keeramisest.
Rääkisime, et oleme maailma valgus ja maailm on pimedust täis.
Kui vaid hakkaksime särama.
Teeskleme, et oleme kolme tugevusega tuli.
Keerame tule eredamaks!
See lihtne kirjakoht siin ütleb,
et keerad tule eredamaks, kui lõpetad kurtmise.
Kas teate, kui haruldane on leida tänapäeva maailmas kedagi,
kes ei kurda õige üle?
Teate, kui raske on ilma kurtmata istuda 2 tundi liiklusummikus?
Kas see tuleb mul endal alati välja? Kindlasti mitte.
Võtan aga seda, mida Jumal mulle ütles, väga tõsiselt.
Tahan, et mu palvevägi suureneks j mitmekordistuks.
Tahan näha oma palvetele vastuseid kiiremini kui kunagi varem.
Tahan näha vastuseid, mida teistele palunud olen,
kiiremini, kui iial varem.
Kui millegi pärast kurdad, ära vaevu selle pärast palvetama.
Seda ütles mulle Jumal.
Olgem eredad tuled!
Pimedas maailmas.
Mille eest on sul elus tänulik olla?
Nii palju eest!
Mille eest võime just praegu tänulikud olla?
Vaatame.
Olen tänulik, et pidasin jutlust eile õhtul, täna hommikul ja praegu.
Ja varsti olen sellega ühel pool
ning saan koju minna.
See ei tähenda,
et ma siin oldud aja eest tänulik poleks.
Meil kõigil on hea meel, kui midagi saavutanud oleme
ning selle lõpuni oleme viinud.
Alati on millegi eest tänulik olla, kui seda vaid otsida.
Ka siis, kui sul keha viiest kohast valutab,
täna Jumalat nende osade eest, mis ei valuta.
Aamen?
Palun teie kõigi eest Jeesuse nimel.
Palun, et Jumal võtaks selle sõnumi
ja kuulutaks seda teile ikka ja jälle tulevaste nädalata jooksul.
Mitte, et süütunnet tekitada,
vaid et saavutaksime võidu!
Jumal aita meid
kurta ilma nägemata.
Aita meid mitte kurta millegi pärast,
mille muutmiseks me midagi teha ei taha.
Aita meil olla eredad tuled, särades selgelt pimedas maailmas.
Arvan, et nii saame Sind teenida.
See on väike, eriline viis Sinu teenimiseks -
minna maailma
ja leida alati midagi, mille üle rõõmus olla.
Isa, palun, et andestaksid meile meie kurtmised.
Kõik uksed, mille avanud oleme, sulge need oma halastuse ja armuga.
Anna meile uus algus,
et olla tänulik kõige eest, mida meie elus teinud oled.
Usun, et mida enam olukordade üle kurdame,
seda kauem selles oleme.
Kui tahame elus läbimurret ,
peame olema tänulikud ja kiitma Jumalat
ning suhtuma tänulikkusega sellesse, mida Jumal teeb.
Ära vaata vaid, mida Ta teinud pole või mida sul ei ole.
Ole positiivne ja vaata seda, mis sul on ning ole tänulik.
Peaksime seda kõik tegema.
Täna pakume sulle midagi erilist.
See on Igapäevaelu õppepiibel.
See ilus hõbeda ja halliga Piibel on mu isiklik lemmik.
Kasutan seda kodus õppimiseks pea iga päev.
Julgustan sind Piiblit mitte ainult lugema,
vaid ka sügavuti uurima.
Siin on palju minu artikleid, loengute märkmeid ja elulisi punkte,
mis sulle abiks võivad olla.
Julgustan sind sellest pakkumisest osa võtma
ning uurima Piiblit nagu ei iial varem.
Igapäevaelu Piibel sisaldab J.Meyeri märkmeid ja kommentaare.
Iga raamat algab ajalugu tutvustava tekstiga.
Lisaks praktilised mõtted ja artiklid elust enesest.
ning kuidas Jumala Sõna igas situatsioonis ellu rakendada.
See imeilus väljaanne on täna saadaval.
Võta meiega ühendust ekraanil oleva info abil.
Mina olen Hal Donaldson '''Ĺootuse Karavanist.''
Tahan tänada Joyce Meyeri teenistust ja kõiki partnereid,
kes on ühinenud meiega, et sööta tuhandeid lapsi
El Salvadoris ja Dominikaani Vabariigis.
Need lapsed ärkavad nüüd igal hommikul teadmisega,
et neil on toitu, vett ja vitamiine.
Teie teete selle võimalikuks.
Nende laste nimel seisan siin ja tänan teid.
Tänan, et kingite neile tuleviku. Jumal õnnistagu teid!
LOOTUSE KÄSI
Kui töötame koos ja teeme kõik, mis meie võimuses,
saavutame rohkem, kui võiks iial arvata.
Siin Moskvas toidad näljaseid inimesi,
samas võimaldad neile ka arstiabi, jagades sellega Kristust.
Oleme tänulikud,
et olete vastanud palvele toita näljaseid inimesi.
Kas jagaksid lootust puudustes inimestega?
Ole maailmas Jumala armastuse esindaja
ja tee eriannetus
Joyce Meyeri teenistuse missioonile "Lootuse käsi,"
toiduprogrammidele, arsti- ja hambaravi missioonidele,
inimkaubandusest pääsenutele või kusiganes vajadus suurim.
Valik on sinu.
Koos Jumalaga meie keskmes
saame leevendada inimeste kannatusi.
Võta meiega ühendust ekraanil oleva info abil.
Ilusamat päeva
enne, kui see algab!
Uuri meie Päevasõna lehekülge
joycemeyer.org.
Tõlge: Eda Gray
Eelnev saade valmis tänu J.Meyeri teenistuspartnerite toele.